CELEX: 32015D2103
Language: lv
Date: 2015-11-16 00:00:00
Title: Padomes Lēmums (ES) 2015/2103 (2015. gada 16. novembris) par to, lai Eiropas Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses

21.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 305/1
            
         PADOMES LĒMUMS (ES) 2015/2103
   (2015. gada 16. novembris)
   par to, lai Eiropas Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2007. gada 28. jūnijā pieņēma Regulu (EK) Nr. 753/2007 (1) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (“partnerattiecību nolīgums”).
            
         
               (2)
            
            
               Pašreizējā protokola, ar kuru nosaka zvejas iespējas un finansiālo ieguldījumu, kas paredzēti partnerattiecību nolīgumā, termiņš beidzas 2015. gada 31. decembrī.
            
         
               (3)
            
            
               Padome ir pilnvarojusi Komisiju risināt sarunas par jaunu protokolu, kas jāpievieno partnerattiecību nolīgumam un ar ko Savienības kuģiem piešķir zvejas iespējas Grenlandes zvejas zonā. Minēto sarunu noslēgumā 2015. gada 20. martā tika parafēts jauns protokols (“protokols”).
            
         
               (4)
            
            
               Lai nodrošinātu Savienības kuģu zvejas darbību turpināšanos un saskaņā ar protokola 14. pantu tas būtu jāpiemēro provizoriski no 2016. gada 1. janvāra.
            
         
               (5)
            
            
               Protokols būtu jāparaksta un jāpiemēro provizoriski, kamēr tiek pabeigtas procedūras tā noslēgšanai,
            
         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (“protokols”), ņemot vērā tā noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot perosnu vai personas, kas tiesīgas Savienības vārdā parakstīt protokolu.
   3. pants
   Protokolu saskaņā ar tā 14. pantu provizoriski piemēro no 2016. gada 1. janvāra, kamēr tiek pabeigtas vajadzīgās procedūras tā noslēgšanai.
   4. pants
   Šis lēmums stājas spēkā tā pieņemšanas dienā.
   
      Briselē, 2015. gada 16. novembrī
      
         
            Padomes vārdā –
         
         
            priekšsēdētājs
         
         F. ETGEN
      
   
   
      (1)  Padomes Regula (EK) Nr. 753/2007 (2007. gada 28. jūnijs), lai noslēgtu Partnerattiecību nolīgumu zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (OV L 172, 30.6.2007., 1. lpp.).